**ODRŽIVI RAZVOJ I INFORMACIJSKA TEHNOLOGIJA**

**U HRVATSKIM NARODNIM KNJIŽNICAMA**

Boris Badurina

Filozofski fakultet Sveučilišta u Osijeku

[boris.badurina@ffos.hr](mailto:boris.badurina@ffos.hr)

Kluk Giunio

Knjižnice grada Zagreba

[kluk.giunio@kgz.hr](mailto:kluk.giunio@kgz.hr)

Tomislav Silić

Knjižnice grada Zagreba

[tomislav.silic@kgz.hr](mailto:tomislav.silic@kgz.hr)

*Sažetak:*

Knjižnice trebaju zadovoljiti potrebe širokog kruga korisnika u društvu koje se ubrzano mijenja, većinom prema elektroničkim uslugama i time postaje sve složenije. Svrha ovog rada je odgovoriti na pitanja jesu li hrvatske narodne knjižnice dostatno opremljene informatičkom tehnologijom potrebnom za uspješno osiguravanje potreba suvremenog društva i jesu li u njima zaposleni knjižničari znanjima iz tih područja u stanju osigurati podršku korisnicima u ostvarivanju osnovnih ljudskih prava kao što su: pravo ne neometan pristup informacijama, pravo na vlastiti razvoj i pravo na znanje u cilju premošćivanja socijalnog, ekonomskog i obrazovnog jaza te na taj način biti podrška održivom razvoju. Metodologijom anketnog istraživanja prikupit ćemo podatke o trenutnom stanju informatičke opreme u hrvatskim narodnim knjižnicama i informatičke pismenosti knjižničara. Istraživanje će biti provedeno pozivanjem knjižnica da popune on-line upitnik koji sadrži dvadesetak pitanja i podijeljen je u tri cjeline. Prva cjelina odnosi se na samu informatičku opremu, informatičke usluge koje knjižnice nude korisnicima i cijene tih usluga. Druga cjelina odnosi se na telekomunikacijsku tehnologiju i kvalitetu veze na internet a treća cjelina na razinu informatičkog znanja knjižničara koji rade s korisnicima. Rezultati istraživanja pokazat će stanje u narodnim knjižnicama Republike Hrvatske. Postoji li i kolika je razlika u kvaliteti rada s korisnicima i opremljenosti informatičkom tehnologijom između knjižnica većih i manjih mjesta, matičnih knjižnica županijskih središta, ogranaka kao i između knjižnica različitih regija. Istraživanjem ćemo dati pokazatelje koliko trenutno stanje odgovara preporukama, pravilnicima, standardima i zakonima u europskom i svjetskom knjižničarstvu te što još treba učiniti da hrvatske narodne knjižnice budu istinska potpora održivog razvoja na području cijele države.

*Ključne riječi:* narodne knjižnice, informatička i komunikacijska tehnologija, održivi razvoj, znanje, Republika Hrvatska, ljudska prava

*Key words:*